  Майя Бывальцева 16-тӥ коньывуонэ Ижкарын Калыкъёслэн эшъяськон юртазы Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая удмурт институтэныз Удмуртилэн кунлыкезлы 100 ар тырмонлы поттэм книгаосын онлайн амалэн тодматон ортчоз. Со сярысь ужъюртлэн пресс-службаез ивортӥз. Ужрад «Удмуртилэн кунлыкезлы 100 ар: инъет вакытъёсыз но азинскон луонлыкъёс» калыккуспо форум улсын радъяське Книгаослэн авторъёссы – удмурт кылосбуръя но Ураллэн но Полжьелэн историезъя валтӥсь ӧнерчиос. Тодматоно книгаос пӧлын: - кык томъем Ӟуч-удмурт кыллюкам (Ижкар, 2019); - Русских Т. Н. «Коммуникативное поведение современных удмуртов: монография» (Ижкар, 2019); - Воронцов В. С., Касимов Р. Н., Черниенко Д. А. «Современные этнополитические процессы и межнациональные отношения в Удмуртии: коллективная монография» (Ижкар, 2020); - Пислегин Н. В., Чураков В. С. «Населенные пункты Удмуртского Прикамья XVII – середины XIX в» (Ижкар, 2020); - Верещагин Г. Е. «Собрание сочинений: В 6-ти т. Т. 6. Кн. 4. Русско-вотский словарь. (Памятники культуры)» (люказ Ившин Л. М.) (Ижкар, 2020) Книгаослэн авторъёссы но люкасьёс тодосъя ужзылы валтӥсь йылпумъянъёс лэсьтозы, валтӥсь люкетъёсыз, тужгес тунсыко учыръёс сярысь вералозы. Со сяна, ужрадын институтлэсь куд-ог изданиоссэ каръёсысь но ёросъёсысь лыдӟиськонниосы сётон амалъёсты эскерозы Трансляция 10 часын кутскоз. Итӥськыны чӧлсконпусъя луоз.  Тодэ вайытом, Удмуртилэн кунлыкезлы 100 ар тырмонлы калыккуспо форум элькунын 30-тӥ коньывуонозь мыноз.  Тегъёс: Мерлык Ижкар Удмуртия удмуртъёс книгаос Удмуртилэнкунлыкезлы100ар Тодос 100ар  